Han var sønn av admiral Ulrik Kaas (d. 1746), og trådte inn i Marinen som sekondløytnant i 1747, ble premierløytnant 1753, kapteinløytnant 1755, kaptein 1758, kommandørkaptein 1767, kommandør 1775, kontreadmiral 1781, viseadmiral 1790 og virkelig admiral 1800. I 1772 ble han kammerherre. Etter utnevnelsen til offiser fikk han i oppdrag å studere skipskonstruksjon. Han reiste utenlands i denne sammenhengen i perioden 1752–1756 sammen med løytnant Frederik Michael Krabbe; de besøkte England, Frankrike, Italia og Holland.